|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 02/11/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει τη μεγάλη συγκέντρωση – συναυλία δεκάδων εργατικών σωματείων και μαζικών φορέων της Αττικής, την Κυριακή 5 Νοέμβρη, στις 11πμ, στο Σύνταγμα, ενάντια στη νέα ανθρωποσφαγή του Παλαιστινιακού λαού και την εμπλοκή της χώρας μας στους πολεμικούς σχεδιασμούς.

Κανείς δεν μπορεί να σιωπά όταν στη Γάζα οι νεκροί από τους ισραηλινούς βομβαρδισμούς ξεπερνούν τους 9.000, ανάμεσά τους πάνω από 3.500 παιδιά. Η ελληνική κυβέρνηση έχει τεράστιες ευθύνες, εμπλέκοντας τη χώρα μας όλο και πιο ενεργά στους σχεδιασμούς ΗΠΑ – ΝΑΤΟ – Ισραήλ. Μνημείο ντροπής αποτέλεσε η αποχή από την ψηφοφορία του ΟΗΕ για την κατάπαυση του πυρός στη Γάζα.

Δεν πάει άλλο.

**Να σταματήσει τώρα η δολοφονία του Παλαιστινιακού λαού και να ανοίξουν ανθρωπιστικοί διάδρομοι στη Γάζα.**

**Καμία συμμετοχή της χώρας μας και με κανένα τρόπο στη νέα ανθρωποσφαγή.**

**Αναγνώριση του παλαιστινιακού κράτους στα σύνορα του 1967 με πρωτεύουσα την Ανατολική Ιερουσαλήμ.**

**Το Δ.Σ.**